In nomine sanctæ Trinitatis, ego Ludovicus, Dei gratia Francorum rex, notum fieri volumus cunctis fidelibus tam futuris quam instantibus, quia dux Hugo Burgundiæ Avaloniensem ecclesiam, quam tenebat, Eduensi ecclesiæ ad quam pertinebat et Stephano episcopo et episcopis illi in eadem ecclesia successuris reliquit et manumisit. Nos, vero, illud volumus et approbamus et quantum ad nostram regiam majestatem pertinet, auctoritate nostra, annuente Philippo filio nostro, omnimodis confirmamus. Quod ne valeat oblivione deleri, scripto commendavimus, et ne possit a posteris infringi, sigilli nostri auctoritate et nominis nostri caractere subterfirmavimus. Actum Senonis, publice, anno Incarnationis Verbi M. CXX; regni nostri XIII; Adelaydis autem regine VI; astantibus in palatio nostro quorum nomina subtitulata sunt et signa: S. STEPHANI, dapiferi; S. HUGONIS, constabularii; S. GISLEBERTI, buticularii; S. GUIDONIS, camerarii; Data per manum Stephani, cancellarii.